China testează un oraș întreg după apariția unui singur caz de coronavirus.
Şcolie din această provincie au fost închise. Cazurile asimptomatice nu sunt luate în considerare la numarul oficial al Chinei de îmbolnaviri cu noul coronavirus. Este a treia testare în masă pe care China o face de la debutul pandemiei.
Aproximativ 4,7 milioane de persoane din Kashgar sunt testate.Testarea a început sâmbătă, iar până în prezent s-au găsit 138 de cazuri asimptomatice.China a reuşit în mare măsură să reducă ratele infecţiilor, dar continuă să existe mici focare. Şcolile din Kashgar au fost închise, iar rezidenţilor nu li se permite să părăsească oraşul decât dacă prezintă un test negativ.Primul caz a fost o femeie asimptomatică care lucra într-o fabrică de confecţii. Peste 2,8 milioane de teste au fost efectuate în Kashgar până duminică după-amiază, iar restul vor fi finalizate în termen de două zile, potrivit oficialilor oraşului.Cazurile asimptomatice nu sunt luate în considerare în numărul oficial al Chinei de 85.810 infecţii confirmate. Numărul morţilor din cauza Covid 19 este de 4.634.Lucrurile s-au întors la normal în mare parte din China, dar continuă să existe mici focare pe care autorităţile au ales să le abordeze cu teste imediate în masă.La începutul acestei luni, China a mai testat în masă un oraş. Este vorba de Qingdao, cu o populaţie de nouă milioane de locuitori.În luna mai a fost testată populaţia de 11 milioane de locuitori din Wuhan, oraşul în care a fost identificat pentru prima dată noul coronavirus.